*Likumprojekts*

**Ieslodzījuma vietu pārvaldes likums**

**I nodaļa
Vispārīgie noteikumi**

**Parādīt iespējas**

**Slēpt iespējas**

* Drukāt nodaļu
* Saglabāt kā PDF

**1.pants. Likumā lietotie termini**

Likumā ir lietoti šādi termini:

1. apcietinājums – drošības līdzeklis, kas piemērots personai atbilstoši Kriminālprocesa likumā noteiktajai kārtībai;
2. apcietinātais – persona, kam piemērots drošības līdzeklis – apcietinājums;
3. brīvības atņemšanas iestādes – slēgtie cietumi, daļēji slēgtie cietumi, atklātie cietumi un audzināšanas iestādes nepilngadīgajiem.
4. brīvības atņemšanas sods – kriminālsods, kas piemērots personai par Krimināllikumā minēta noziedzīga nodarījuma izdarīšanu;
5. ieslodzītie – apcietinātie un notiesātie (kopā);
6. ieslodzījuma vietas – brīvības atņemšanas iestādes un izmeklēšanas cietumi;
7. notiesātais – persona, kura ar tiesas spriedumu ir notiesāta ar brīvības atņemšanas sodu, kurš jāizcieš brīvības atņemšanas iestādē, vai ar arestu, vai persona, kurai tiesas piespriestais vai prokurora priekšrakstā noteiktais sods ir aizstāts ar brīvības atņemšanu.

**2.pants. Likuma mērķis**

Likuma mērķis ir nodrošināt likumības un cilvēktiesību principiem atbilstošu Ieslodzījuma vietu pārvaldes darbību.

**3**

* Atsauce uz pantu

**.pants. Ieslodzījuma vietu pārvalde**

(1) Ieslodzījuma vietu pārvalde (turpmāk — Pārvalde) ir Tieslietu ministrijas padotībā esoša valsts pārvaldes iestāde, kas īsteno valsts politiku apcietinājuma un brīvības atņemšanas soda izpildes funkcijās, vienlaikus veicinot sabiedrības drošību.

(2) Pārvaldi vada priekšnieks; priekšnieka amata kandidatūru apstiprina Ministru kabinets, bet priekšnieku ieceļ amatā un atbrīvo no amata tieslietu ministrs.

(3) Pārvaldes sastāvā ir centrālais aparāts, Mācību centrs un ieslodzījuma vietas.

(4) Pārvaldei ir operatīvās darbības subjekta tiesības, lai nodrošinātu noziedzīgu nodarījumu profilaksi, novēršanu un atklāšanu attiecībā uz Pārvaldes personālu un ieslodzītajiem, noskaidrotu noziedzīgu nodarījumu izdarījušās personas un pierādījumu avotus.

(5) Pārvaldes nolikumu apstiprina Ministru kabinets.

4

**4.pants. Pārvaldes personāls**

(1) Pārvaldes personālu veido amatpersonas ar speciālajām dienesta pakāpēm (turpmāk — amatpersona), vispārējā valsts civildienesta ierēdņi un darbinieki.

(2) Amatpersona ir persona ar atbilstošu profesionālo izglītību, kvalifikāciju un speciālo dienesta pakāpi, kura devusi zvērestu un dienē Pārvaldē.

(3) Vispārējā valsts civildienesta ierēdņa tiesisko statusu, tiesības, un pienākumus nosaka [Valsts civildienesta likums](https://likumi.lv/ta/id/10944-valsts-civildienesta-likums).

(4) Darbinieku darba tiesiskās attiecības regulē [Darba likums](https://likumi.lv/ta/id/26019-darba-likums). Personu var pieņemt Pārvaldē darbinieka amatā, ja tā nav sodīta par tīšu noziedzīgu nodarījumu vai ir reabilitēta, vai tai ir noņemta vai dzēsta sodāmība.

**II nodaļa**

**Pārvaldes uzdevumi**

**5.pants. Pārvaldes uzdevumi:**

(1) Šā likuma 3.panta pirmajā daļā minētajās Pārvaldes funkcijās ietilpst šādi pamatuzdevumi:

1) tiesas nolēmuma, izmeklēšanas tiesneša lēmuma un procesa virzītāja lēmuma vai uzdevuma izpildes kriminālprocesā nodrošināšana;

2) notiesāto resocializācijas un apcietināto sociālā rehabilitācijas procesa nodrošināšana;

3) operatīvās darbības pasākumu organizēšana, veikšana un koordinēšana attiecībā uz Pārvaldes personālu un ieslodzītajiem

4) drošības nodrošināšana ieslodzījuma vietās;

5) ieslodzījuma vietu teritorijas apsardzes nodrošināšana~~;~~

6) ieslodzītajiem noteikto uzvedības normu, tiesību un pienākumu ievērošanas nodrošināšana;

7) Pārvaldes personāla un brīvprātīgo apmācību nodrošināšana;

8) informācijas apkopošanu par ieslodzītajiem un bijušajiem ieslodzītajiem un pētījumu veikšana.

(2) Pārvalde nodrošina Pārvaldes personāla tiesību ievērošanu, pienākumu izpildi, tiesisko aizsardzību un sociālās garantijas.

(3) Pārvalde nodrošina ieslodzījuma vietu darbību un tās lietošanā nodotās infrastruktūras uzturēšanu.

**6. pants. Tiesas nolēmuma, izmeklēšanas tiesneša lēmuma un procesa virzītāja lēmuma vai uzdevuma izpildes nodrošināšana**

Pārvaldes amatpersonas tiesas nolēmuma, izmeklēšanas tiesneša lēmuma un procesa virzītāja lēmuma vai uzdevuma izpildei kriminālprocesā nodrošina:

1. apcietinājuma, brīvības atņemšanas soda vai kriminālsoda – arests izpildes gaitas uzskaiti;
2. procesuālo un citu dokumentu sagatavošanu ieslodzītā atbrīvošanai, notiesātā apžēlošanas izpildei, amnestijas akta izpildei, ieslodzītā pārvietošanai valsts robežās un ārpus tām, izraidīšanai vai nodošanai Valsts robežsardzei;
3. ieslodzītā personīgās lietas izveidošanu, vešanu un pārvaldību;
4. ar apcietinājuma, brīvības atņemšanas soda vai aresta izpildi saistīto jautājumu risināšanu atbilstoši Kriminālprocesa likumā noteiktajam;
5. ieslodzījuma vietas, kurā jāievieto ieslodzītais, noteikšanu;
6. ar īslaicīgu brīvības atņemšanu notiesāto aicināšanu uz soda izciešanu normatīvajos aktos noteiktajā kārtībā.

**7. pants. Notiesāto resocializācijas un apcietināto sociālās rehabilitācijas procesa nodrošināšana**

(1) Pārvaldes amatpersonas un darbinieki nodrošina notiesāto resocializācijas procesu likumā par kriminālsodu izpildes kārtību noteiktajā apjomā un kārtībā.

(2) Pārvaldes amatpersonas un darbinieki nodrošina apcietināto sociālās rehabilitācijas procesu likumā par apcietinājumā turēšanas kārtību noteiktajā apjomā un kārtībā.

**8. pants. Drošības nodrošināšana**

(1) Pārvaldes amatpersonas drošības nodrošināšanai Pārvaldē un tās struktūrvienībās:

1) veic preventīvus pasākumus, lai nepieļautu pārkāpumu izdarīšanu ieslodzījuma vietās~~;~~

2) organizē un veic pasākumus, lai atklātu un novērstu apstākļus, kas veicina neatļauto priekšmetu un aizliegto vielu nokļūšanu pie ieslodzītajiem.

(2) Pārvaldes amatpersonas nodrošina ieslodzīto uzraudzību un ieslodzījuma vietu iekšējās kārtības noteikumu ievērošanu atbilstoši normatīvajos aktos par kriminālsodu izpildi un apcietinājumā turēšanas kārtību noteiktajam.

(3) Pārvaldes amatpersonas nodrošina ieslodzīto izdarīto izmeklēšanas cietumu iekšējās kārtības noteikumu un soda izciešanas režīma pārkāpumu konstatēšanu, pārbaudes veikšanu un soda piemērošanu.

(4) Pārvaldes amatpersonas nodrošina ieslodzīto, Pārvaldes personāla un citu personu ieslodzījuma vietās izdarīto pārkāpumu konstatēšanu, atklāšanu, novēršanu un izmeklēšanu, tajā skaitā Kriminālprocesa likumā un Administratīvās atbildības likumā noteiktajos gadījumos un kārtībā.

**9. pants. Operatīvās darbības pasākumu organizēšana, veikšana un koordinēšana**

Pārvaldes amatpersonas atbilstoši normatīvajiem aktiem par operatīvo darbību un personu speciālo aizsardzību nodrošina:

1) operatīvās darbības pasākumu organizēšanu, veikšanu un koordinēšanu attiecībā uz ieslodzītajiem un Pārvaldes personālu;

2) ieslodzīto speciālās procesuālās aizsardzības pasākumu organizēšanu*;*

3) sadarbojas ar citiem operatīvās darbības subjektiem, tajā skaitā  no ieslodzījuma vietām izbēgušo personu meklēšanas ietvaros.

**10. pants. Ieslodzījuma vietu teritorijas apsardzes nodrošināšana**

Pārvaldes amatpersonas nodrošina ieslodzījuma vietu teritorijas apsardzi un kontrolē personu iekļūšanu ieslodzījuma vietā.

**11. pants. Ieslodzītajiem noteikto uzvedības normu, tiesību un pienākumu ievērošanas nodrošināšana**

(1) Pārvaldes amatpersonas nodrošina notiesātajiem noteikto uzvedības normu, tiesību un pienākumu ievērošanu likumā par kriminālsodu izpildes kārtību noteiktajā apjomā un kārtībā.

(2) Pārvaldes amatpersonas nodrošina apcietinātajiem noteikto uzvedības normu, tiesību un pienākumu ievērošanu likumā par apcietinājumā turēšanas kārtību noteiktajā apjomā un kārtībā.

(3) Pārvaldes darbinieki un amatpersonas organizē vai nodrošina ieslodzīto veselības aprūpi, tajā skaitā ieslodzīto pārvešanu un apsardzi ārstniecības iestādēs ārpus ieslodzījuma vietas, kā arī organizē vai nodrošina ieslodzīto bērnu, kas dzīvo kopā ar māti ieslodzījuma vietā, veselības aprūpi.

(4) Pārvaldes amatpersonas un darbinieki nodrošina ieslodzīto uztura un sadzīves vajadzības, ieslodzīto bērnu, kas dzīvo kopā ar māti ieslodzījuma vietā, apgādi, kā arī materiālo palīdzību personai, kas tiek atbrīvota no brīvības atņemšanas iestādes normatīvajos aktos noteiktajā apjomā un kārtībā.

(5) Pārvaldes darbinieki nodrošina ieslodzīto garīgās aprūpes pasākumu organizēšanu vai īstenošanu atbilstoši normatīvajiem aktiem par kapelānu dienestu.

**12.pants. Pārvaldes personāla apmācību nodrošināšana**

(1) Pārvaldes amatpersonas un darbinieki nodrošina Pārvaldes amatpersonu profesionālo izglītošanu un Pārvaldes personāla kvalifikācijas paaugstināšanu šajā likumā noteiktajā apjomā.

**13.pants. Informācijas apkopošana un** **pētījumu veikšana**

(1) Pārvaldes personāls nodrošina pētniecības darba koordinēšanu Pārvaldē, pētījumu veikšanu Pārvaldes darbības efektivitātes nodrošināšanai, kā arī Pārvaldei vai sabiedrības drošībai būtisku jautājumu izpētes nodrošināšanai.

(2) Pārvaldes personāls apkopo informāciju par ieslodzītajiem un bijušajiem ieslodzītajiem.

**III nodaļa
Ieslodzījuma vietu un Mācību centra darbība**

**Parādīt iespējas**

**Slēpt iespējas**

* Drukāt nodaļu
* Saglabāt kā PDF

**14.pants. Ieslodzījuma vietas**

(1) Ieslodzījuma vietas veic apcietinājuma un brīvības atņemšanas soda izpildi, nodrošinot šajā likumā noteikto uzdevumu izpildi.

(2) Ieslodzījuma vieta ir Pārvaldes struktūrvienība. Ieslodzījuma vietu vada priekšnieks.

(3) Ir šādas ieslodzījuma vietas:

1) izmeklēšanas cietumi;

2) brīvības atņemšanas iestādes:

a) slēgtie cietumi;

b) daļēji slēgtie cietumi;

c) atklātie cietumi;

d) audzināšanas iestādes nepilngadīgajiem.

(3) Ieslodzījuma vietas priekšniekam ir [Operatīvās darbības likumā](https://likumi.lv/ta/id/57573-operativas-darbibas-likums) noteiktās operatīvās darbības iestādes vadītāja tiesības.

7

**15.pants. Mācību centrs**

(1) Mācību centru vada priekšnieks.

(2) Mācību centrs ir izglītības iestāde, kas nodrošina šā likuma 12. un 13.panta pirmajā daļā minēto uzdevumu izpildi.

Parādīt iespējas

Slēpt iespējas

* Drukāt pantu
* Saglabāt kā PDF
* Pievienot piezīmi
* Atsauce uz pantu

**16.pants. Apsardzes režīms ieslodzījuma vietās**

(1) Pilngadīgos vīriešus, kuriem piemērots apcietinājums vai kuri izcieš brīvības atņemšanas sodu slēgtajos un daļēji slēgtajos cietumos, apsargā ar dienesta šaujamieroci bruņotas un ar speciālajiem līdzekļiem nodrošinātas ieslodzījuma vietu amatpersonas.

(2) Citus ieslodzītos ieslodzījuma vietās apsargā ieslodzījuma vietu amatpersonas, kas nodrošinātas ar speciālajiem līdzekļiem.

8

**17**

**Parādīt iespējas**

**Slēpt iespējas**

* Drukāt pantu
* Saglabāt kā PDF
* Pievienot piezīmi
* Atsauce uz pantu

**.pants. Ieslodzījuma vietu apmeklēšana**

(1) Ieslodzījuma vietas apmeklēšanai ir nepieciešama speciāla atļauja.

(2) Bez speciālas atļaujas apmeklēt ieslodzījuma vietas ir tiesības:

1) Valsts prezidentam;

2) Saeimas priekšsēdētājam;

3) Ministru prezidentam;

4) tieslietu ministram un Tieslietu ministrijas valsts sekretāram;

5) ģenerālprokuroram un viņam pakļautajiem prokuroriem, kuri veic uzraudzību brīvības atņemšanas iestādēs, kā arī tiesu apgabalu virsprokuroriem, kuru teritorijā atrodas attiecīgās ieslodzījuma vietas;

6) tiesībsargam;

7) Iekšējās drošības biroja amatpersonām;

8) valsts drošības iestāžu amatpersonām;

9) Korupcijas novēršanas un apkarošanas biroja amatpersonām.

(3) Pārvaldes amatpersonas pirms ieslodzījuma vietas apmeklējuma pārbauda:

1) personas, kura vēlas apmeklēt ieslodzīto, identitāti un radniecību ar ieslodzīto, kā arī ierobežojumu neesamību ieslodzījuma vietas apmeklēšanai Pilsonības un migrācijas lietu pārvaldes pārziņā esošajā informācija sistēmā;

2) personas, kura plāno apmeklēt ieslodzījuma vietu profesionālo pienākumu veikšanai, identitāti un ierobežojumu neesamību ieslodzījuma vietas apmeklēšanai Pilsonības un migrācijas lietu pārvaldes pārziņā esošajā informācijas sistēmā;

3) brīvprātīgā, kurš plāno apmeklēt ieslodzījuma vietu, identitāti un ierobežojumu neesamību ieslodzījuma vietas apmeklēšanai Pilsonības un migrācijas lietu pārvaldes pārziņā esošajā informācija sistēmā, kā arī sodāmību Sodu reģistrā;

4) personu, kuras nodrošina preču piegādi vai pakalpojumu sniegšanu saskaņā ar noslēgto līgumu vai nodrošina nepārtrauktu Pārvaldes funkciju īstenošanu, identitāti un ierobežojumu neesamību ieslodzījuma vietas apmeklēšanai Pilsonības un migrācijas lietu pārvaldes pārziņā esošajā informācija sistēmā, kā arī sodāmību Sodu reģistrā.

(4) Lai nepieļautu aizliegtu vielu un neatļautu priekšmetu nokļūšanu ieslodzījuma vietās, kā arī lai nodrošinātu ieslodzījuma vietas, amatpersonu un darbinieku, ieslodzīto un apmeklētāju drošību, Pārvaldes priekšnieks vai ieslodzījuma vietas priekšnieks var neatļaut personai apmeklēt ieslodzījuma vietu. Šāds atteikums nav apstrīdams un pārsūdzams.

(5) Ministru kabinets nosaka ieslodzījuma vietas apmeklēšanas un speciālo atļauju izsniegšanas kārtību, kā arī informācijas sistēmās par personām pārbaudāmās informācijas apjomu un šādas pārbaudes kārtību.

9

**IV Nodaļa**

**Ieslodzīto informācijas sistēma un personas datu apstrāde**

**18.pants.  Ieslodzīto informācijas sistēma**

(1) Ieslodzīto informācijas sistēma ir valsts informācijas sistēma, kuras pārzinis ir Pārvalde. Ieslodzīto informācijas sistēmas turētājs ir Tiesu nama aģentūra.

(2) Ieslodzīto personas datus apstrādā Ieslodzīto informācijas sistēmā ar nolūku nodrošināt ieslodzītā personīgās lietas iekārtošanu, vešanu un pārvaldību, lai nodrošinātu normatīvajos aktos noteikto Pārvaldes kompetenci. Ieslodzīto informācijas sistēmā apstrādā arī Pārvaldes iekšējās lietošanas informāciju dokumentu pārvaldības un informācijas aprites Pārvaldes kompetences jautājumos nodrošināšanai.

(3) Ieslodzīto informācijas sistēmā informāciju apstrādā apcietinātā vai notiesātā lietā.

(4) Ieslodzīto informācijas sistēmā iekļauj Pārvaldes uzdevumu izpildei nepieciešamo informāciju par:

1) ieslodzītajiem;

2) bijušajiem ieslodzītajiem;

3) personu, kuru ar tiesas spriedumu ir notiesāta ar brīvības atņemšanas sodu, kurš jāizcieš brīvības atņemšanas iestādē, vai ar arestu, vai personu, kurai ar tiesas lēmumu piespriestais vai ar prokurora priekšrakstu par sodu noteiktais sods aizstāts ar brīvības atņemšanu, ja šāda persona vēl neatrodas ieslodzījuma vietā;

2) ieslodzītā likumisko pārstāvi;

3) bērnu, kurš kopā ar māti uzturas ieslodzījuma vietā;

4) personām, kuras ierodas ieslodzījuma vietās profesionālo pienākumu pildīšanai;

5) personām, kuras apmeklē ieslodzītos;

6) komersantiem, kas nodarbina ieslodzītos ieslodzījuma vietas teritorijā, un to pārstāvjiem;

7) Pārvaldes personālu un brīvprātīgajiem;

8) citu fizisko personu, citu institūcijas vai juridiskās personas pārstāvi, kas sniedz informāciju šā likuma 3.pantā minēto Pārvaldes funkciju izpildes nodrošināšanai.

(5) Ministru kabineta nosaka Ieslodzīto informācijas sistēmā iekļaujamo informācijas apjomu, kā arī tās iekļaušanas, saņemšanas un apstrādes kārtību.

(6) Ieslodzīto informācijas sistēma atbilstoši e-lietas platformas funkcionalitātei nodrošina informācijas automatizētu apmaiņu starp e-lietā iesaistītajām iestādēm.

(7) Ieslodzīto informācijas sistēmā iekļautā informācija ir ierobežotas pieejamības informācija.

**19.pants. Ieslodzīto informācijas sistēmā iekļaujamā informācija**

(1) Ieslodzīto informācijas sistēmā iekļauj informāciju no:

1) Pilsonības un migrācijas lietu pārvaldes;

2) Iekšlietu ministrijas Informācijas centra;

3) Valsts probācijas dienesta;

4) policijas un Valsts drošības dienesta;

5) prokuratūras;

6) tiesas;

7) Valsts sociālās apdrošināšanas aģentūras;

8) Nodarbinātības valsts aģentūras;

9) Izglītības un zinātnes ministrijas vai izglītības iestādes;

10) pašvaldības;

11) bāriņtiesas;

12) Valsts ieņēmumu dienesta;

13) Veselības inspekcija;

14) ārstniecības iestādes un ārstniecības personas;

15) valsts vai pašvaldības pedagoģiski medicīniskās komisijas;

16) Valsts bērnu tiesību aizsardzības inspekcijas;

17) dzimtsarakstu nodaļas;

18) Uzturlīdzekļu garantiju fonda administrācijas;

19) Juridiskās palīdzības administrācijas;

20) Nacionālā veselības dienesta;

21) zvērināta tiesu izpildītāja;

22) Valsts robežsardzes;

23) Nacionālajiem bruņotajiem spēkiem;

24) sociālo pakalpojuma sniedzēja, pie kura ieslodzītais ir uzturējies pirms nonākšanas ieslodzījuma vietā;

25) operatīvās darbības subjekta;

26) citas valsts vai pašvaldību iestādes, vai nevalstiskās organizācijas, ja tas nepieciešams šajā likumā noteikto Pārvaldes funkciju un uzdevumu izpildei;

27) diplomātiskajām un konsulārajām pārstāvniecībām un Ārlietu ministrijai;

28) Sociālās integrācijas valsts aģentūra;

29) Centrālā finanšu un līgumu aģentūra;

30) komersantiem, kas par samaksu nodarbina ieslodzītos ieslodzījuma vietas teritorijā vai ārpus tās;

31) Tiesībsarga;

32) valsts akciju sabiedrība “Ceļu satiksmes drošības direkcija”.

(2) Pārvaldei funkciju izpildei ir tiesības saņemt informāciju, tajā skaitā personas datus, izmantojot citas iespējas, ja šī panta pirmajā daļā minēto institūciju informācijas sistēmas tehniski nenodrošina informācijas apmaiņu ar Ieslodzīto informācijas sistēma elektroniskā formā.

**20.pants. Tiesības saņemt informāciju no ieslodzīto informācijas sistēmas**

(1) Tiesības saņemt un izmantot Ieslodzīto informācijas sistēmā iekļauto informāciju, tai skaitā personas datus, normatīvajos aktos noteikto funkciju un uzdevumu izpildei, ir arī šādām institūcijām un personām:

1) Valsts probācijas dienestam, lai nodrošinātu izvērtēšanas ziņojuma sagatavošanu par notiesāto, kurš lūdz viņu atbrīvot nosacīti pirms termiņa no soda izciešanas vai atbrīvot nosacīti pirms termiņa no soda izciešanas ar elektroniskās uzraudzības noteikšanu, lai īstenotu probācijas programmas notiesātajiem, kuri izcieš sodu brīvības atņemšanas iestādēs, kā arī lai nodrošinātu papildsoda īstenošanu;

2) Pilsonības un migrācijas lietu pārvaldei, lai nodrošinātu aktuālo informāciju par personu;

3) pētniekiem, kas veic zinātniskos, analītiskos vai statiskos pētījumus, lai nodrošinātu Pārvaldes darbības, darbības rezultātu vai resocializācijas instrumentu efektivitātes izpēti, kā arī lai nodrošinātu Pārvaldei un sabiedrības drošībai aktuālu jautājumu izpēti;

4) pašvaldībai, lai nodrošinātu sociālo pakalpojuma un palīdzības sniegšanu vai pārtraukšanu, kā arī lai saņemtu informāciju par ieslodzījuma laikā īstenoto resocializācijas procesu un ieslodzītā sasniegtajiem resocializācijas rezultātiem turpmākās nepieciešamās intervences plānošanai;

5) Nacionālajam veselības dienestam, lai nodrošinātu ieslodzīto tiesības uz veselības aprūpi, tajā skaitā no valsts budžeta finansēto veselības aprūpes pakalpojumu saņemšanu;

6) Juridiskās palīdzības administrācijai, lai nodrošinātu juridiskās palīdzības sniegšanu ieslodzītajam;

7) prokuratūrai, lai nodrošinātu procesa virzītāja kompetences īstenošanai nepieciešamo informāciju;

8) tiesai, lai nodrošinātu procesa virzītāja kompetences īstenošanai nepieciešamo informāciju, izsludinātu personu meklēšanā, lai lemtu, vai notiesāto var atbrīvot no soda izciešanas nosacīti pirmstermiņa, kā arī saņemtu informāciju par soda izpildes izmaiņām vai soda izciešanu;

9) ārstniecības iestādei un ārstniecības personai, lai nodrošinātu ieslodzītā ārstniecību;

10) Labklājības ministrijai, lai pārbaudītu, vai sabiedrība ar ierobežotu atbildību, kura vēlas iegūt sociālā uzņēmuma statusu, nodarbina ieslodzītos, un atbilst citām prasībām, kas sociālajam uzņēmumam noteiktas Sociālā uzņēmuma likumā;

11) Valsts policijai, lai nodrošinātu procesa virzītāja kompetences īstenošanai nepieciešamo informāciju, papildsoda – policijas kontrole – izpildi, personu meklēšanu, operatīvo darbību, kā arī ieslodzīto konvojēšanu;

12) Iekšlietu ministrijas Informācijas centram, lai nodrošinātu informācijas aktualizēšanu par soda izpildi;

13) diplomātiskajām pārstāvniecībām un Ārlietu ministrijai, lai nodrošinātu starptautisko sadarbību un sniegtu juridisku palīdzību ārvalstniekiem ieslodzījuma vietās;

14) Nodarbinātības valsts aģentūrai, lai nodrošinātu lēmuma par bezdarbnieka statusa pārtraukšanu pieņemšanu, kā arī karjeras konsultāciju sniegšanu ieslodzītajiem;

15) Valsts ieņēmumu dienestam, lai nodrošinātu procesa virzītāja kompetences īstenošanai nepieciešamo kompetenci;

16) Centrālajai finanšu un līgumu aģentūrai, lai nodrošinātu informācijas sniegšanu Eiropas Komisijai par Pārvaldes īstenotajiem projektiem;

17) Tieslietu ministrijai, lai nodrošinātu tiesisko sadarbību attiecībā uz ārvalstniekiem, kuri atrodas ieslodzījuma vietās;

18) Valsts sociālās apdrošināšanas aģentūra, lai nodrošinātu lēmumu par valsts pabalstu piešķiršanu vai pārtraukšanu;

19) bāriņtiesai, lai nodrošinātu bērna interešu izvērtēšanu un sniegtu piekrišanu attiecībā uz bērna līdz 4 gadu vecumam atrašanos ieslodzījuma vietā kopā ar ieslodzīto māti, kā arī nodrošinātu bērnu intereses, nodrošinātu ar aizgādības vai aizbildnības tiesību atņemšanu vai pārtraukšanu, vai atjaunošanu, ja bērns neatrodas ieslodzījuma vietā;

20) Valsts robežsardzei, lai nodrošinātu ieslodzītā piespiedu izraidīšanu pēc atbrīvošanas no ieslodzījuma vietas;

21) Iekšējam drošības dienestam, lai nodrošinātu dienesta kompetences īstenošanai nepieciešamo informāciju;

22) Nacionālajiem bruņotajiem spēkiem, lai nodrošinātu informācijas sniegšanu par personas atrašanās vietu;

23) Uzturlīdzekļu garantijas fonda administrācijai, lai nodrošinātu lēmumu nosūtīšanu vai vienošanās noslēgšanu, viedokļa noskaidrošanu;

24) Tiesībsargam, lai nodrošinātu Tiesībsarga likumā noteiktās kompetences īstenošanu ieslodzījuma vietās, tajā skaitā pārbaužu veikšanu;

25) advokātiem un aizstāvjiem, lai nodrošinātu aizstāvību.

(2) Šajā pantā noteiktajām institūcijām funkciju izpildei ir tiesības saņemt informāciju, t.sk. personas datus, izmantojot citas iespējas, ja šo institūciju informācijas sistēmas tehniski nenodrošina informācijas apmaiņu ar Ieslodzīto informācijas sistēmu elektroniskā formā.

**21.pants. Informācijas glabāšanas ilgums**

(1) Ieslodzīto informācijas sistēmā ieslodzītā aktīvās lietas informāciju par kriminālsoda un drošības līdzekļa izpildi glabā:

1) līdz brīvības atņemšanas soda vai kriminālsoda – arests – izpildes beigām;

2) līdz apcietinājuma izpildes termiņa beigām;

3) līdz ieslodzītā miršanas dienai;

4) līdz ieslodzītā izdošanas dienai ārvalstij;

5) līdz dienai, kad ieslodzītais tiek atbrīvots no ieslodzījuma vietas atbilstoši normatīvajos aktos noteiktajai kārtībai;

6) līdz dienai, kad saņemta informācija par soda izpildi ārvalstī.

(2) Pēc šī panta pirmajā daļā minētā vismaz viena nosacījuma iestāšanās Pārvalde ieslodzītā aktīvo lietu nekavējoties, bet ne vēlāk kā divu darbdienu laikā, pārveido par arhīva lietu.

(3) Pārvalde arhīva lietu glabā 75 gadus pēc tās izveidošanas dienas.

**22.pants. Ieslodzīto piekļuve e-lietā esošajai informācijai**

Pārvaldes amatpersonas un darbinieki ieslodzītajam ieslodzījuma vietā nenodrošina piekļuvi e-lietai un tajā esošajai informācijai.

**23.pants. Ieslodzītā piekļuve dokumentiem**

(1) Pārvaldes amatpersonas un darbinieki ieslodzītajam neizsniedz un neiepazīstina ar ieslodzījuma izpildes laikā radītu dokumentu, t.sk. personas datiem, kas ir šādā dokumentā, un nenorāda šādas neiepazīstināšanas iemeslus, ja dokuments satur:

1) informāciju attiecībā uz citos normatīvajos aktos noteikto informāciju, kas nav izsniedzama vai ar kuru neiepazīstina;

2) informāciju par procesuāli aizsargājamām personām, attiecīgā statusa piešķiršanu vai atteikumu to piešķirt;

3) informāciju par notiesāto, kurš ir palīdzējis atklāt citas personas izdarītu noziegumu, un kuram tiesa ir samazinājusi spriedumā noteikto sodu;

4) informāciju par ieslodzīto, kurš ir bijis tiesnesis, tiesu sistēmai piederīga persona, izmeklēšanas iestādes, kriminālsodu izpildes iestādes, operatīvo darbību veicošas valsts institūcijas, pašvaldības policijas vai citas ar valsts un sabiedrības drošības nodrošināšanu saistītas valsts institūcijas nodarbinātais, bijušais nodarbinātais, viņa laulātais vai pirmās pakāpes radinieks;

5) informāciju, kas var apdraudēt pašu ieslodzīto vai citu ieslodzīto veselību vai dzīvību, ja šī informācija nonāk citu personu rīcībā;

6) informācija par citu ieslodzīto šķirtas turēšanas iemesliem;

7) informāciju, kuras nonākšana pie ieslodzītā var apdraudēt drošību ieslodzījuma vietā vai radīt viņa vai citu personu drošības, veselības vai dzīvības apdraudējumu;

8) informāciju par iestāžu preventīvo darbību jauna noziedzīga nodarījuma, soda izciešanas režīma vai izmeklēšanas cietumu iekšējās kartības noteikumu pārkāpuma novēršanai;

9) ieslodzītā anketu.

(2) Pārvaldes amatpersonas un darbinieki ieslodzīto iepazīstina ar ieslodzījuma izpildes laikā radītu dokumentu, t.sk. personas datiem, kas ir šādā dokumentā un kurš nav minēts šī panta pirmajā daļā, bet viņam to neizsniedz, ja tas satur:

1) informāciju par citu personu personas datiem, tajā skaitā vārdu, uzvārdu, personas kodu, adresi, telefona numuru;

2) informāciju par citu personu īpašu kategoriju personas datiem;

3) informāciju par konkrētas darbības veikšanā izmantoto tehnisko iekārtu veidiem, nosaukumiem, un pazīmēm;

4) informāciju par ieslodzītajam vai citām personām izsniegtajām mantām, izņemtajiem neatļautajiem priekšmetiem vai aizliegtajām vielām;

5) notikuma aprakstu, kurš var tikt pievienots kriminālprocesam;

6) informāciju par ieslodzītā vai citu ieslodzīto šķirtas turēšanas iemesliem;

7) ieslodzītā risku un vajadzību novērtējumu, izrakstu par ieslodzītā galvenajiem kriminogēnajiem riskiem;

8) notiesātā resocializācijas plānu un tā izpildes gaitu;

9) informāciju par ieslodzītā vai citu ieslodzīto nodarbinātības organizāciju;

10) ieslodzītā suicidālās uzvedības prevencijas plānu;

11) informāciju par personas datu apstrādi.

(3) Citu šī panta pirmajā un otrajā daļā neminētu ieslodzījuma izpildes laikā sagatavotu dokumentu (*vēstuli*, z*iņojumu, izvērtējumu, norīkojumu, paziņojumu, veidlapu, lēmumu, aktu, rīkojumu vai protokolu*) ieslodzītajam izsniedz pēc pieprasījuma.

**24.pants. Ieslodzītā kā datu subjekta tiesību īstenošanas kārtība**

(1) Pārvalde, nodrošinot ieslodzītā piekļuves tiesības saviem personas datiem, iepazīstina ieslodzīto ar normatīvajos aktos noteikto informāciju, ko apstrādā Ieslodzīto informācijas sistēmā, izņemot šī panta otrajā daļā noteikto.

(2) Pārvalde nenodrošina ieslodzītā piekļuves tiesības saviem personas datiem, ko iegūst un apstrādā risku un vajadzību izvērtēšanas procesā, resocializācijas programmu īstenošanas procesā, kā arī informācijai un personas datiem, kas var apdraudēt drošību ieslodzījuma vietā, ieslodzītā vai citu personu drošību, veselību vai dzīvību.

(3) Personu informē par personas datu apstrādi ieslodzījuma vietā, ierodoties ieslodzījuma vietā.

 (4) Ieslodzītā veselības datu, reliģiskās vai filozofiskās pārliecības, politisko uzskatu, personas dzimumdzīves, seksuālās orientācijas datu apstrāde ir atļauta, lai normatīvajos aktos noteiktajā kārtībā nodrošinātu apcietinājuma un brīvības atņemšanas soda izpildi.

**25.pants. Videonovērošana**

(1) Pārvaldei ir tiesības veikt ieslodzīto, Pārvaldes personāla un citu personu videonovērošanu šī likuma 8., 9. un 10.pantā minētās kompetences nodrošināšanai Pārvaldes telpās, ieslodzījuma vietas teritorijā un telpās, kā arī Pārvaldes transportlīdzekļos.

(2) Videonovērošanas nolūks ir atturēt ieslodzītos, Pārvaldes personālu un citas personas no pārkāpumu izdarīšanas, kā arī nodrošināt viņu drošību.

(3) Pārvaldei ir tiesības izmantot videonovērošanas ierakstus, lai konstatētu un pierādītu ieslodzīto, Pārvaldes personāla vai citu personu izdarītos pārkāpumus.

(4) Pārvaldei ir tiesības veikt nepārtrauktu ieslodzītā videonovērošanu, ja individuāli izvērtējot ir konstatēts apdraudējums viņa dzīvībai un veselībai vai paškaitējuma risks.

(5) Videonovērošanā iegūtos datus Pārvalde glabā ne ilgāk kā trīs mēnešus.

(6) Šī panta trešajā un ceturtajā daļā minētos datus, kuros konstatēts pārkāpums vai personas drošības apdraudējums, glabā līdz dienesta pārbaužu, disciplinārlietu izmeklēšanas, kriminālprocesa, administratīvo pārkāpumu procesa, administratīvā procesa vai resoriskās pārbaudes pabeigšanai Pārvaldē, bet ne ilgāk kā trīs gadus.

(7) Lai nodrošinātu ieslodzījuma vietā īstenoto resocializācijas programmu īstenošanu atbilstoši to nosacījumiem un kārtībai, šo programmu īstenošanas kvalitāti un programmu vadītāju darbības monitoringu, Pārvaldei ir tiesības veikt resocializācijas programmas vadītāju videonovērošanu.

(8) Lai nodrošinātu ieslodzījuma vietā īstenoto resocializācijas programmu īstenošanu atbilstoši to nosacījumiem un kārtībai, šo programmu īstenošanas kvalitāti un programmu vadītāju darbības monitoringu, Valsts probācijas dienests var veikt resocializācijas programmas vadītāju videonovērošanu ieslodzījuma vietā.

**V nodaļa
Amatpersonas tiesības un pienākumi**

**Parādīt iespējas**

**Slēpt iespējas**

* Drukāt nodaļu
* Saglabāt kā PDF

**26.pants. Amatpersonas tiesības un pienākumi**

(1) Amatpersonai, pildot dienesta uzdevumus, ir šādas tiesības un pienākumi:

1) likumos un citos normatīvajos aktos noteiktajā kārtībā prasīt, lai personas pārtrauc rīcību, kura traucē amatpersonas pienākumu izpildi, pārtraukt likumpārkāpumus, kā arī lietot pret likumpārkāpējiem paredzētos piespiedu līdzekļus;

2) normatīvajos aktos noteiktajā kārtībā pārbaudīt personu apliecinošus dokumentus, kā arī citus dokumentus;

3) Ministru kabineta noteiktajā kārtībā ieslodzījuma vietā apsekot personas, lai konstatētu, vai tās ir lietojušas alkoholu, narkotiskas vai citas apreibinošas vielas;

 4) normatīvajos aktos noteiktajā kārtībā izdarīt personu apskati, telpu, mantu un apģērba pārbaudi, arī izmantojot tehniskos līdzekļus, izņemt priekšmetus, izstrādājumus un vielas, kuras aizliegts ienest, lietot un glabāt ieslodzījuma vietā;

5) atbilstoši Kriminālprocesa likumā noteiktajai kompetencei veikt pirmstiesas izmeklēšanu;

6) atbilstoši savai kompetencei [Operatīvās darbības likumā](https://likumi.lv/ta/id/57573-operativas-darbibas-likums) noteiktajā kārtībā veikt operatīvās darbības pilnā apjomā, lai atklātu, pārtrauktu un novērstu noziedzīgus nodarījumus ieslodzījuma vietā;

7) nēsāt, glabāt, izmantot un pielietot izsniegto ieroci;

8) nodrošināt ieslodzīto pārvešanu uz ārstniecības iestādi ārpus ieslodzījuma vietas veselības aprūpes pakalpojumu saņemšanai un ieslodzīto apsardzi šādu pakalpojumu saņemšanas laikā;

9) atbilstoši kompetencei apstrādāt personas datus valsts informācijas sistēmās Pārvaldes funkciju izpildes nodrošināšanai;

10) aizturēt personu, kura izdara vai par kuru pastāv aizdomas, ka tā izdarījusi administratīvo pārkāpumu, un izraidīt šādu personu no ieslodzījuma vietas teritorijas;

11) fiksēt bezpilota gaisa kuģa un cita veida lidaparāta, kas nav kvalificējams kā gaisa kuģis (turpmāk – bezpilota gaisa kuģis), lidojumu un pārtraukt to, ja lidojums veikts, pārkāpjot normatīvajos aktos noteiktās prasības.

(2) Amatpersonai ir aizliegts organizēt streikus un piedalīties tajos.

(3) Ieslodzītā pārvešanu uz ārstniecības iestādi veic ar operatīvo transportlīdzekli, ja tas nepieciešams sabiedrības drošības nodrošināšanai vai ieslodzītā veselības stāvokļa dēļ.

11

Parādīt iespējas

Slēpt iespējas

* Drukāt pantu
* Saglabāt kā PDF
* Uz panta pamata izdotie
* Pievienot piezīmi
* Atsauce uz pantu

**27.pants. Amatpersonas tiesības lietot fizisku spēku, speciālos cīņas paņēmienus, speciālos līdzekļus, tehniskas ierīces un izmantot dienesta suņus**

(1) Amatpersonai, pildot dienesta pienākumus, ir tiesības lietot fizisku spēku, speciālos cīņas paņēmienus un speciālos līdzekļus, lai:

1) atvairītu uzbrukumu sev vai citām personām;

2) atvairītu uzbrukumu ēkām, telpām, būvēm un transportlīdzekļiem vai atbrīvotu vardarbīgi ieņemtos objektus;

3) atbrīvotu ķīlniekus;

4) novērstu masu nekārtības;

5) aizturētu personu, kas nepakļaujas vai pretojas viņam, var bēgt vai nodarīt kaitējumu sev un citām personām (ja ir pamats tā uzskatīt);

6) pārtrauktu apcietināto vai notiesāto bēgšanas mēģinājumu;

7) pārtrauktu likumpārkāpumu, aizturētu personu, kura izdara vai par kuru pastāv aizdomas, ka tā izdarījusi administratīvo pārkāpumu, vai izraidītu šādu personu no ieslodzījuma vietas teritorijas.

(2) Pirms fiziska spēka, speciālo cīņas paņēmienu, speciālo līdzekļu lietošanas personu, pret kuru tas vērsts, mutiski brīdina par nodomu tos lietot, ja apstākļi un situācija to ļauj.

(3) Amatpersonai aizliegts lietot fizisku spēku, speciālos cīņas paņēmienus un speciālos līdzekļus (izņemot roku dzelžus) pret sievietēm, nepilngadīgajiem un invalīdiem ar acīmredzamām invaliditātes pazīmēm, izņemot gadījumus, ja viņi piedalās grupveida uzbrukumā, izrāda bruņotu pretošanos vai apdraud amatpersonas vai citu personu veselību vai dzīvību.

(4) Ja fiziska spēka, speciālo cīņas paņēmienu, speciālo līdzekļu, tehnisko ierīču lietošanas laikā ir cietusi persona, amatpersonas pienākums ir nekavējoties sniegt viņai pirmo palīdzību un organizēt neatliekamo medicīnisko palīdzību. Par visiem fiziska spēka, speciālo cīņas paņēmienu, speciālo līdzekļu (izņemot roku dzelžus), tehnisko ierīču lietošanas gadījumiem ieslodzījuma vietas priekšnieks ne vēlāk kā 24 stundu laikā ziņo Pārvaldes priekšniekam, bet, ja to lietošanas un izmantošanas rezultātā iestājusies cilvēka nāve, – arī prokuratūrai un Tieslietu ministrijas valsts sekretāram.

(5) Speciālo līdzekļu veidus un kārtību, kādā tos lieto ieslodzījuma vietu amatpersonas, nosaka Ministru kabinets.

(6) Amatpersonai, pildot dienesta pienākumus, ir tiesības lietot tehniskas ierīces, lai fiksētu bezpilota gaisa kuģa lidojumu un pārtrauktu to, ja tas veikts, pārkāpjot normatīvajos aktos noteiktās prasības.

(7) Amatpersona, pildot dienesta pienākumus, ieslodzījuma vietā var izmantot dienesta suni, lai:

1) pārbaudītu ieslodzījuma vietas teritorijā iebraucošu vai no tās izbraucošu transportlīdzekli;

2) pārbaudītu ieslodzītā, ieslodzījuma vietas apmeklētāja vai amatpersonas mantas un apģērbu;

3) pārbaudītu ieslodzījuma vietas telpas vai teritoriju;

4) pārbaudītu pienesumus, sūtījumus;

5) novērstu ķīlnieka sagrābšanu, grautiņus, dedzināšanu, masu nekārtības vai masveida pretošanos amatpersonām.

12

Parādīt iespējas

Slēpt iespējas

* Drukāt pantu
* Saglabāt kā PDF
* Uz panta pamata izdotie
* Pievienot piezīmi
* Atsauce uz pantu

**28. pants. Amatpersonas tiesības pielietot ieroci**

(1) Amatpersona, pildot dienesta pienākumus, ir tiesīga pielietot ieroci kā galējas nepieciešamības līdzekli, lai:

1) aizstāvētos pret personām, kuras reāli apdraud viņas vai citu personu dzīvību vai veselību;

2) novērstu mēģinājumu vardarbīgi iegūt ieroci;

3) novērstu ieslodzītā bēgšanu, aizturētu izbēgušu ieslodzīto;

4) aizturētu personu, kura izrāda bruņotu pretošanos vai atsakās izpildīt amatpersonas likumīgo prasību nodot ieroci vai sprāgstvielas;

5) aizturētu personu smaga vai sevišķi smaga nozieguma izdarīšanas brīdī vai tūlīt pēc tā izdarīšanas;

6) pārtrauktu personu nelikumīgu vardarbīgu iekļūšanu ieslodzījuma vietā vai operatīvajā transporta līdzeklī;

7) pārtrauktu bezpilota gaisa kuģa lidojumu, ja tas veikts, pārkāpjot normatīvajos aktos noteiktās prasības.

(2) Ja ieslodzījuma vietā notiek grautiņi, dedzināšana, ķīlnieku sagrābšana, masu nekārtības, vai masveida pretošanās amatpersonām, un ja ar citiem līdzekļiem pārtraukt šīs darbības nav iespējams, ieročus drīkst pielietot pēc Pārvaldes priekšnieka vai viņa vietnieka mutvārdu rīkojuma, amatpersonai patstāvīgi pieņemot lēmumu par ieroča pielietošanu.

(3) Pirms ieroča pielietošanas mutiski brīdina par šādu nodomu, ja apstākļi to ļauj. Pirms dienesta šaujamieroča pielietošanas izdara arī brīdinājuma šāvienu, ja apstākļi to ļauj.

(4) Bez brīdinājuma ieroci drīkst pielietot, ja:

1) notiek pēkšņs bruņots uzbrukums ieslodzījuma vietai;

2) notiek pēkšņs bruņots uzbrukums amatpersonai vai citai personai, kā arī tad, ja uzbrukumā tiek izmantots transportlīdzeklis;

3) tas nepieciešams ķīlnieka atbrīvošanai;

4) notiek bēgšana no ieslodzījuma vietas, pielietojot ieroci vai izmantojot transportlīdzekli vai bezpilota gaisa kuģi, vai bēgšana notiek naktī vai sliktas redzamības apstākļos, vai notiek bēgšana no transportlīdzekļa tā braukšanas laikā, vai notiek bēgšana grupā;

5) tiek aizturēts ieslodzītais, kurš izrāda bruņotu pretošanos.

(5) Amatpersonai aizliegts pielietot ieroci pret sievietēm, nepilngadīgajiem un invalīdiem ar acīmredzamām invaliditātes pazīmēm, izņemot gadījumus, ja viņi piedalās bruņotā uzbrukumā, izrāda bruņotu pretošanos vai grupā apdraud amatpersonas vai citu personu veselību vai dzīvību.

(6) Ieroča pielietošanas gadījumā amatpersona dara visu iespējamo, lai garantētu citu personu drošību, kā arī lai sniegtu cietušajiem nepieciešamo medicīnisko palīdzību. Par katru ieroča lietošanas gadījumu ieslodzījuma vietas priekšnieks ne vēlāk kā 24 stundu laikā ziņo Pārvaldes priekšniekam, bet, ja ieroča lietošanas rezultātā iestājusies personas nāve, – arī prokuratūrai un Tieslietu ministrijas valsts sekretāram.

13

**V nodaļa
Apdraudējuma situācijas ieslodzījuma vietās**

**29.pants. Apdraudējuma situācijas ieslodzījuma vietā un to novēršana**

(1) Apdraudējuma situācija ieslodzījuma vietā ir:

1) grautiņš;

2) dedzināšana;

3) masu nekārtības;

4) ķīlnieku sagrābšana;

5) masveida pretošanās Pārvaldes amatpersonām;

6) ieslodzītā bēgšana no ieslodzījuma vietas;

7) bruņots uzbrukums ieslodzījuma vietai, Pārvaldes personālam vai citai personai ieslodzījuma vietā, vai uzbrukums, izmantojot transportlīdzekli;

8) informācijas saņemšana par neidentificēta sprādzienbīstama priekšmeta vai vielas esamību vai šāda priekšmeta vai vielas atrašana ieslodzījuma vietā.

(2) Šī panta pirmajā daļā minēto apdraudējuma situācijas pārvaldīšanu ieslodzījuma vietā nodrošina Pārvaldes priekšnieka noteikta amatpersona (turpmāk – situācijas vadītājs).

(3) Situācijas vadītājs apdraudējuma situācijas pārvaldīšanas ietvaros var lemt par ieslodzīto pārvietošanu vienas ieslodzījuma vietas ietvaros.

(4) Ja tas nepieciešams ieslodzīto veselības vai dzīvības apdraudējuma novēršanai, vai citu drošības apsvērumu dēļ, situācijas vadītājs apdraudējuma situācijas pārvaldīšanas ietvaros ar Pārvaldes priekšnieka mutvārdu saskaņojumu var lemt par ieslodzīto pārvietošanu uz citu ieslodzījuma vietu vai citu vietu.

 (5) Situācijas vadītājs apdraudējuma situācijas pārvaldīšanas laikā nodrošina izmeklēšanas darbību plānošanu un veikšanu, kā arī nepieciešamās informācijas un materiālu nodošanu procesa virzītājam, kurš nodrošinās iespējama noziedzīga nodarījuma izmeklēšanu.

**30.pants. Institūciju sadarbība apdraudējuma situācijas gadījumā**

(1) Ja ieslodzījuma vietā rodas šī likuma 29.panta pirmajā daļā minētā apdraudējuma situācija, situācijas vadītājs var lūgt citai valsts institūcijai atbalstu apdraudējuma situācijas novēršanai un seku mazināšanai.

(2) Pārvalde sadarbībā ar šā panta pirmajā daļā minētajām institūcijām izstrādā klasificētus plānus par šā likuma 29.panta pirmajā daļā minēto apdraudējuma situāciju pārvaldīšanu, saskaņo ar institūcijām un Pārvaldes priekšnieks tos apstiprina.

**31. pants.** **Iekšlietu ministrijas sistēmas iestāžu amatpersonu tiesības ieslodzījuma vietā**

(1) Ja ieslodzījuma vietā rodas šā likuma 29.panta pirmajā daļā minētā apdraudējuma situācija, Iekšlietu ministrijas sistēmas iestāžu amatpersonām ar Pārvaldes priekšnieka vai viņa vietnieka mutisku atļauju ir tiesības iekļūt ieslodzījuma vietā ar ieročiem, speciālajiem līdzekļiem vai tehniskajām ierīcēm.

(2) Pēc šā panta pirmajā daļā minētās atļaujas saņemšanas Iekšlietu ministrijas sistēmas iestādes amatpersona patstāvīgi pieņem lēmumu par ieroču pielietošanu, speciālo līdzekļu, speciālos cīņas paņēmienu vai tehnisko ierīču lietošanu.

**32.pants. Mācību apdraudējuma situācijas**

Lai nodrošinātu Pārvaldes personāla un citu iesaistīto institūciju darbinieku atbilstošu apmācību rīcībai šā likuma 29.panta pirmajā daļā minētajās apdraudējuma situācijās, Pārvalde regulāri organizē mācības ieslodzījuma vietās.

**VI nodaļa
Amatpersonas tiesiskā aizsardzība un darbības garantijas**

**33.pants. Amatpersonas tiesiskā aizsardzība**

(1) Amatpersona ir valsts varas pārstāvis, un likumīgās prasības, ko viņa izvirza, pildot dienesta pienākumus, ir jāievēro visām personām.

(2) Amatpersona atrodas valsts aizsardzībā — viņas dzīvību, veselību, godu un cieņu aizsargā valsts.

(3) Amatpersonas goda aizskaršana, pretošanās amatpersonai, viņas veselības vai dzīvības apdraudēšana, kā arī rīcība, kas viņai traucē pildīt dienesta pienākumus, ir sodāma normatīvajos aktos noteiktajā kārtībā.

14

**34.pants. Amatpersonas darbības vispārējās garantijas**

(1) Amatpersonai nav saistoši politisko organizāciju (partiju) un to apvienību vai to pārstāvju rīkojumi un lēmumi.

(2) Par likumpārkāpumu netiek atzīta amatpersonas rīcība attaisnota profesionāla riska situācijā, kaut arī šajā rīcībā būtu konstatējamas tāda nodarījuma pazīmes, par kuru noteikta disciplinārā, administratīvā, civiltiesiskā vai kriminālā atbildība. Profesionāls risks atzīstams par attaisnotu, ja amatpersona rīkojusies atbilstoši viņas rīcībā esošajai informācijai par faktiem un apstākļiem, bet likumīgais mērķis nav bijis sasniedzams bez riska darbībām un ja viņa, pieļaudama risku, darījusi visu iespējamo kaitējuma novēršanai.

(3) Amatpersona neatbild par mantisko un fizisko kaitējumu, kas dienesta pilnvaru ietvaros nodarīts likumpārkāpējam, kurš nepakļaujas vai pretojas amatpersonai, kā arī par trešajai personai nodarīto mantisko un fizisko kaitējumu.

**VII nodaļa**

**Brīvprātīgais darbs un tā kārtība ieslodzījuma vietās**

**35. pants. Brīvprātīgais darbs**

1. Šā likuma 8.pantā minēto uzdevumu īstenošanai ieslodzījuma vietā var piesaistīt brīvprātīgā darba veicēju (turpmāk – brīvprātīgais). Brīvprātīgo nevar iesaistīt ieslodzīto riska un vajadzību novērtēšanā un sociālās uzvedības korekcijas nodrošināšanas pasākumos.
2. Ministru kabinets nosaka kārtību, kādā brīvprātīgais saņem izdevumu kompensāciju par līgumā noteikto uzdevumu izpildi un izdevumu kompensācijas apmēru.
3. Brīvprātīgais, kas brīvprātīgo darbu veic ieslodzījuma vietās, kurās tiek ievietotas nepilngadīgas personas, vai pasākumos, kuros piedalās nepilngadīgas personas, atbilst normatīvo aktu prasībām bērnu tiesību aizsardzības jomā.
4. Pārvaldes un brīvprātīgā tiesiskās attiecības nosaka Brīvprātīgā darba likums.

**36. pants. Brīvprātīgo atlases kritēriji**

Par šā likuma 35.pantā minēto brīvprātīgo var būt persona, kura:

1) ir izteikusi vēlēšanos būt par brīvprātīgo;

2) ir sasniegusi 18 gadu vecumu un kurai nav nodibināta aizgādnība;

3) prot valsts valodu;

4) ir saņēmusi Pārvaldes priekšnieka pilnvarotas personas rakstveida atzinumu, ka spēj veikt līgumā par brīvprātīgo darbu paredzamos uzdevumus;

5) ir noslēgusi ar Pārvaldi līgumu par brīvprātīgo darbu.

**37. pants. Brīvprātīgā tiesības un pienākumi**

(1) Brīvprātīgajam ir tiesības saņemt līgumā par brīvprātīgo darbu noteikto uzdevumu izpildei nepieciešamo informāciju un atbalstu no Pārvaldes amatpersonām.

 (2) Brīvprātīgajam ir šādi pienākumi:

1) iepazīties ar Pārvaldes iekšējiem normatīvajiem aktiem, kas attiecas uz tā darbības jomu, ievērot šos normatīvos aktus, kā arī ētikas principus;

2) godprātīgi, ievērojot paredzētos termiņus, pildīt noslēgto līgumu par brīvprātīgo darbu;

3) piedalīties Pārvaldes organizētajās mācībās vai citās kvalifikācijas celšanas mācībās saistībā ar savu darbības jomu.

15

**Parādīt iespējas**

**Slēpt iespējas**

* Drukāt nodaļu
* Saglabāt kā PDF

**Pārejas noteikumi**

Parādīt iespējas

Slēpt iespējas

* Drukāt punktu
* Saglabāt kā PDF
* Uz panta pamata izdotie
* Pievienot piezīmi
* Atsauce uz punktu

1. Šā likuma [27.](https://likumi.lv/ta/id/68492#p22) panta pirmās daļas 10. punkts un [28.](https://likumi.lv/ta/id/68492#p23) panta pirmās daļas 7. punkts stājas spēkā vienlaikus ar grozījumiem Administratīvās atbildības likumā.

2. Ministru kabinets līdz 2022.gada 1.janvārim izdod šā likuma 18.panta piektajā daļā paredzētos Ministru kabineta noteikumus.

3. Līdz jaunu Ministru kabineta noteikumu spēkā stāšanās dienai, bet ne ilgāk kā līdz 2022.gada 1.jūlijam ir piemērojami Ministru kabineta 2015.gada 9,jūnija noteikumi Nr.283 “Kārtībā, kādā Ieslodzījuma vietu pārvaldes amatpersonas lieto speciālos līdzekļus”.

4. Līdz jaunu Ministru kabineta noteikumu spēkā stāšanās dienai, bet ne ilgāk kā līdz 2021. gada 31. decembrim ir piemērojami Ministru kabineta 2005. gada 6. decembra noteikumi Nr. 918 "Apcietināto un notiesāto personu apsekošanas kārtība ieslodzījuma vietās, lai konstatētu, vai tās ir lietojušas alkoholu, narkotiskas vai psihotropas vielas", ciktāl tie nav pretrunā ar šo likumu.

Tieslietu ministrs,

Ministru prezidenta biedrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs